"…En hulle het tot by Haran gekom en daar gaan woon" (Gen.11:31).
Tara het goeie voornemens gehad; 'n brandende begeerte na Kanaän te verhuis, die land wat God vir hom bestem het. En dit het nie net by voornemens gebly nie! Tera het hom van sy ou lewe losgeskeur, sy besittings bymekaar gemaak en na 'n plek sonder vaste adres verhuis. Hoe sterk was Tera se geloof nie in 'n tyd van geweldige beslissings!
Met die aanbreek van 'n nuwe jaar neem jy jou voordat die jaar iets baie spesiaal gaan wees waarin jy geestelik gaan sterk word.
Die hemel leen aan ons 'n siel, maar die aarde net 'n graf. Daarom wil ons die geestelike Kanaän in ons leeftyd bereik. Ons wil deel van Jesus se volgelinge wees en met nuwe krag na 'n lewe van oorwinning in Christus soek.
Wanneer die jaar ver gevorder het behoort jy jouself te vra: Wat het van die mooi voorneme geword? Waar is jy vandag? In Kanaän soos jy jou voorgeneem het, of soos 'n Tera van ouds halfpad by Haran en gemaak tevrede?
Moenie met 'n sterwende geloofslewe tevrede wees nie. Haran se huise is almal substandaard. Kanaän s'n is luuks. Laat die Heilige Gees jou aan die brand steek, jou ideale laat opvlam en jou geestelike lewe gestalte laat verkry. Luister wat sê 'n man wat by sy geestelike Kanaän uitgekom het: